Os insectos (pronunciau /inˈsetos/~/inˈsewtos/; scientificament en latín, Insecta, d'o latín insectum), son una clase d'animals invertebratos, d'o filo d'os artropodos. Viven en totz os continents y s'han establito en totz os nichos ecolochicos siendo a clase de organismos con mas diversidat de especies con 1 millón de especies, d'alto u baixo, identificatas y descritas, anque bi ha estudios que estiman que bi ha entre 6 y 30 millons. O suyo numero ye en recesión por a utilización de productos quimicos por os humans.